**Pripomienky k návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a o zmene a doplnení niektorých zákonov**

***Únia podnikových právnikov SR, o. z.***

|  |  |  |
| --- | --- | --- |
| **Subjekt** | **Pripomienka** | **Typ** |
| ***Únia podnikových právnikov SR*** | 1. **Navrhujeme § 42 odsek 4 ponechať v pôvodnom znení, t.j. ,,Ak zmluva po podaní návrh na vklad obsahuje chyby v písaní alebo počítaní alebo iné zrejmé nesprávnosti, vykoná sa jej oprava dodatkom k zmluve alebo doložkou na zmluve, ak s tým účastníci súhlasia. V doložke sa uvedenie nesprávnosť, správne znenie s vyznačením dátumu vykonania opravy, podpisy účastníkov zmluvy, ako aj podpis konajúceho zamestnanca a odtlačok okrúhlej pečiatky.“**   *Odôvodnenie: Opravy zrejmých chýb v písaní, v počítaní a zrejmých nesprávnosti nepovažujeme za tak závažné chyby, aby bolo nutné robiť pri takejto chybe dodatok. Z hľadiska rýchlosti, efektívnosti a hospodárnosti konania považujeme za postačujúcu aj doložku, tak ako ju popisovala doterajšia právna úprava.* | **Z** |
| ***Únia podnikových právnikov SR*** | 1. **Navrhujeme vypustiť § 43 písm. a)**   *Odôvodnenie: Postupovanie konaní o návrhu na vklad a konaní o zázname inému okresnému úradu hodnotíme ako neefektívne. Navrhovaná úprava sa nedostatočne vysporiadala s plynutím lehôt. Hodnotíme ako neefektívne, že prípadné opravy podaných listín by sme mali ako účastník konania vykonávať na inom okresnom úrade ako na tom, kde sme návrh podali, možno častokrát aj desiatky či stovky kilometrov vzdialených okresných úradov.* | **Z** |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |